b'\n_START_ARTICLE_\nOku\xc5\xbeba\n_START_PARAGRAPH_\nOku\xc5\xbeba ali infekcija je naselitev mikrobov v gostiteljevem organizmu z namenom izrabljanja gostiteljevih biolo\xc5\xa1kih procesov za lastno razmno\xc5\xbeevanje. Mikroorganizem, ki lahko po vdoru v telo povzro\xc4\x8di bolezen, se imenuje patogen. Gostiteljev odziv na patogen mikroorganizem se ka\xc5\xbee kot vnetje. V \xc5\xa1ir\xc5\xa1em pomenu oku\xc5\xbeba ne pomeni le naselitev mikroorganizmov v telesu, pa\xc4\x8d pa tudi drugih organizmov: helmintov, gliv ... Odnos, pri katerem ima gost korist, gostitelj pa \xc5\xa1kodo, imenujemo zajedavstvo (parazitizem).'